ค่ะอยากทราบว่าทำไมประจำเดือนมากถึงมา2ครั้งปกติคือเป็น7วันแต่เดือนนี่เป็นวันที่7-11เป็น5วันซึ่งไม่เคยเป็นน้อยแบบนี่แล้ววันที่22เดือนเดียวกันมาเป็นอีกซึ่งห่างกันแค่ไม่กี่วันทำไมถึงเป็นอีกค่ะไม่เข้าใจงงมากเพราะไม่เคยเป็นแบบนี่มาก่อนเลยช่วยอธิบายให้ฟังหน่อยน่ะค่ะ..ขอบค่ะ
สวัสดีค่ะ หากประจำเดือนมาวันที่ 7 และมาอีกรอบในวันที่ 22 เท่ากับมีระยะห่าง 16 วัน ซึ่งการมีระยะห่างของรอบประจำเดือนน้อยกว่า 21 วัน(menorrhagia) อาจเกิดได้จากหลายสาเหตุ ได้แก่1.การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น ซึ่งอาจไปได้ในกรณีมีรอบเดือนที่ไม่สม่ำสมอ ประวัติการมีประจำเดือนก็จะเชื่อถือไม่ได้ ดังนัี้นในผู้หญิงที่มีเพศสัมพันธ์ ต้องนึกถึงสาเหตุนี้ไว้ก่อนค่ะ2.มีการอักเสบติดเชื้อในช่องคลอด หรือมีการอักเสบติดเชื้อในโพรงมดลูก ซึ่งมักมีตกขาวที่ผิดปกติร่วมด้วย และมีอาการปวดท้องน้อย บางรายอาจมีไข้3. ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก4. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ มักพบในช่วงวัยรุ่น หรืออาจพบในช่วงวัยใกล้หมดประจำเดือน5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้น6. จากการใช้ฮอร์โมนชนิดต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดยาสตรี รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นหากเลือดที่ออกเป็นนานหลายวัน หรือเลือดมีปริมาณมาก หรือมากะปริดกะปรอยอีกเรื่อยๆ หรือมีปวดท้องน้อยร่วม หรือมีตกขาวที่ผิดปกติ ควรไปพบสูติ-นรีแพทย์เพื่อหาสาเหตุนะคะแต่หากเลือดที่ออก เป็นอยู่เพียงแค่วันเดียวแล้วหายไป แล้วไม่มีอาการอื่นใดๆ ร่วมด้วย อาจเป็นเลือดออกช่วงวันไข่ตกก็ได้ค่ะ